wickkiey/tamil-wikipedia-chunked huggingface dataset:
# கை யாத்திரை

**கை யாத்திரை** (Gai Jatra) **சா பாரு** எனவும் அறியப்படும் இது காத்மாண்டு சமவெளியில் முக்கியமாக நேவார் மக்களால் கொண்டாடப்படும் ஒரு நேபாளத் திருவிழா ஆகும். கடந்த ஆண்டில் இறந்த தங்களின் நெருங்கிய உறவினர்களை கௌரவிக்கும் வகையில் இந்தத் திருவிழா கொண்டாடப்படுகிறது. பல்வேறு நகரங்களில் பசுக்களைப் போலவும், மத அடையாளங்கள் போலவும் குழந்தைகளை வேடமிடச் செய்து பல்வேறு குழுக்கள் ஏற்பாடு செய்கின்றன.  
இது பொதுவாக புரட்டாசி மாதத்தில் (ஆகஸ்ட்/செப்டம்பர்) கொண்டாடப்படுகிறது. சந்திர நேபாள சமபத் நாட்காட்டியின்படி இந்த தேதி அமைக்கப்பட்டுள்ளது . மேலும், குன்லா மாதத்தின் புதுநிலவு நாளின் முதல் நாளில் வருகிறது.
# கை யாத்திரை

## தோற்றம்

கிபி 1641 முதல் 1671 வரை காந்திபூரின் அரசனாக இருந்த பிரதாப் மல்லரின் ஆட்சியின்போது கை யாத்திரை தொடங்கப்பட்டது. அவரது மகன் சக்ரவர்த்தேந்திர மல்லர் அகால மரணமடைந்தையடுத்து மிகுந்த வருத்தமடைந்த தனது இராணி மற்றும் தனது உறவினர்களை அத்துரயரத்திலிருந்து உற்சாகமடைய வைக்கவும் தனது மகனின் ஆன்மா அடுத்த நிலைக்குச் செல்லவும் பிரதாப் மல்லர் இந்த பாரம்பரியத்தைத் தொடங்கினார்.
# கை யாத்திரை

## பெயர் காரணம்

இந்த திருவிழா **சா பாரு** எனவும் அழைக்கப்படுகிறது. நேபாள பாசாவில் சா என்றால் பசு என்றும் பாரு என்றால் பிரதமை திதி என்றும் மொழிபெயர்க்கப்பட்டுள்ளது. புரட்டாசி மாதத்தின் சுக்ல பட்ச பிரதமை திதியில் கொண்டாடப்படுவதாலும், குழந்தைகள் பசுக்களைப் போல வேடமிட்டு விழா கொண்டாடப்படுவதாலும் இந்தப் பண்டிகை இவ்வாறு அழைக்கப்படுகிறது. இது நேபாள மொழியிலும் நேபாளம் மற்றும் உலகின் பிற பகுதிகளிலும் கை யாத்திரை (பசு திருவிழா) என்று பிரபலமாக அறியப்படுகிறது.
# கை யாத்திரை

## கொண்டாட்டங்கள்

இந்து புராணங்களின்படி மாடு (கை) புனிதமானது . மேலும் அதனை இலக்குமியாகவும் கருதப்படுகிறது. இறந்தவர்களின் குடும்பங்களின் குழந்தைகள் நேபாளத்தின் மத்திய காட்மாண்டு நகரச் சதுக்கத்தில் உள்ள அனுமான் தோக்காவிற்கு வருவார்கள். அங்கு நேவார் பூசாரி இறந்தவர்களுக்காக பிரார்த்தனை செய்வார். குழந்தைகள் வழக்கமாக நீண்ட பாவாடைகளை அணிவார்கள். மேலும் அவர்கள் இடுப்பைச் சுற்றி ஒரு கயிறை கட்டிக் கொள்வர். அதன் முனைகள் வலது மற்றும் இடது பக்கங்களில் தொங்கவிடப்பட்டிருக்கும். மேலும் அதன் முனைகள் தரையத் தொட வேண்டும். பூமியில் இறந்தவர் சொர்கத்திற்குச் செல்ல இது உதவுவதாக நம்புகின்றனர். குழந்தைகள் முக்கியமான பசுவின் படம் வரையப்பட்ட தலைக்கவசங்களையும் அணிகிறார்கள். நேவார் சமூகத்தினர் தங்கள் அன்புக்குரியவர்கள் பூமியிலிருந்து சொர்க்கத்திற்குச் செல்லவும், பின்தங்கியவர்களை உற்சாகப்படுத்தவும் உதவும் வகையில் இந்த யாத்திரை மத ரீதியாக நடத்தப்படுகிறது.  
கொண்டாட்டங்கள் 1600களில் இருந்து, கேலிச்சித்திரங்களும் நகைச்சுவைகளும் உருவாகி, தொலைக்காட்சி நிகழ்ச்சிகளில் அதை மேலும் சுவாரசியமாக்க அரசியல் நையாண்டிகளையும் உள்ளடக்கியுள்ளன. பொதுவாக ஆண் நகைச்சுவை நடிகர்கள் பெண்களின் ஆடைகளை அணிந்து நாடகத்தின் ஆண் மற்றும் பெண் பாகங்களை நிகழ்த்துகிறார்கள். இது நேவார் சமூகத்திற்கும் மற்ற அனைத்து நேபாள சமூகங்களுக்கும் ஒரு வேடிக்கையான நிகழ்வாகும்..  
காத்மாண்டு சம்வெளியிலுள்ள காத்மாண்டு, இலலித்பூர் மற்றும் பக்தபூர் ஆகிய நகரங்களில் கை ஜாத்ரா முக்கியமாக கொண்டாடப்படுகிறது. இந்த திருவிழாவின் கொண்டாட்டம் குறிப்பிடத்தக்க நேவார் சமூகத்தைக் கொண்ட நாட்டின் பிற பகுதிகளுக்கும் பரவியுள்ளது.
# பால்சுடரைட்டு

## தோற்றம்

அமெரிக்காவின் நியூ ஆம்ப்சயரில் உள்ள கிராஃப்டன் மாகாணத்தின் வடக்கு குரோட்டனில் உள்ள பலேர்மோ எண் 1 பெக்மாடைட்டு எனப்படும் அனல்பாறையில் பால்சுடரைட்டு கண்டுபிடிக்கப்பட்டது. அமெரிக்காவின் மைனேயில் உள்ள கம்பர்லேண்ட் மாகாணத்தின் பால்ட்வின், எசுடெசு கற்சுரங்கத்திலும் இது காணப்பட்டது. பால்சுடரைட்டு என்பது டிரைஃபைலைட்டு மற்றும் சிபேபேலரைட்டு கனிமங்களின் மாறுபாட்டு விளைவால் பால்சுடரைட்டு உருவாகிறது.  
==படிகக் கட்டமைப்பு
இசுகூனரைட்டு கனிமத்தைப் போலவே இருக்கும் பால்சுடரைட்டு கனிமத்தினுடைய படிக அமைப்பின் முக்கிய அம்சங்கள்:  
- Fe<sup>n+</sup>O<sub>6</sub> எண்முகச் சங்கிலிகள், விளிம்பு-பகிர்வைக் காட்டுகின்றன
- ZnO<sub>4</sub> நான்முகச் சங்கிலிகள், மூலை-பகிர்வைக் காட்டுகின்றன
- தாள்கள், {010} அளவுக்கு இணையாக, மேலே உள்ள இரண்டு வகையான சங்கிலிகளையும் PO<sub>4</sub> நான்முகச் சங்கிலிகளால் இணைப்பதன் மூலம் உருவாக்கப்பட்டன
- தாள்களை MnO<sub>6</sub> எண்முகச் சங்கிலி மற்றும் CaO<sub>7</sub> பன்முகத்துடன் இணைப்பதன் மூலம் உருவாக்கப்பட்ட அடுக்குகளாகும்.  
விளிம்பு-பகிர்வைக் காட்டும் MgO<sub>6</sub> என்முகியின் இருபடி அடுக்குகள் பாலமாக உள்ளன. மக்னீசியம்-தாங்கி எண்முகி துத்தநாகம்-தாங்கி நான்முகியுடன் விளிம்புகளைப் பகிர்ந்து கொள்கிறது.
# மண்ணியல் சிறுதேர்

**மண்ணியல் சிறுதேர்**,வடமொழியில் எழுதப்பட்ட மிருச்சகடிகம் எனும் நாடக நூலைத் தமிழ் மொழியில் 1933ஆம் ஆண்டில் மொழிபெயர்த்து வெளியிட்டவர் சிவங்கங்கை மாவட்டத்தின் மகிபாலன்பட்டியில் பிறந்த தமிழ் மொழி மற்றும் வடமொழி அறிஞர் மு. கதிரேசச் செட்டியார் ஆவார்.
# மண்ணியல் சிறுதேர்

## இதனையும் காண்க

- மிருச்சகடிகம்
# விக்கிப்பீடியா:விக்கித்திட்டம் தமிழ்த் திரைப்படம்/வழிகாட்டல்கள்

தமிழ்த் திரைப்படங்கள் குறித்தான கட்டுரைகளை மேம்படுத்துவதற்கான வழிகாட்டல் பக்கம்.
# விக்கிப்பீடியா:விக்கித்திட்டம் தமிழ்த் திரைப்படம்/வழிகாட்டல்கள்

## முன்னுரை

- முன்னுரையில், அடைப்புக் குறிகளுக்குள் ஆங்கிலத்தில் எழுத்துப்பெயர்ப்பு செய்து குறிப்பிட வேண்டியது இல்லை. எடுத்துக்காட்டுகள்: படிக்காத மேதை (Padikkadha Medhai), மனதில் உறுதி வேண்டும் (Manathil Urudhi Vendum) என்பன போன்று முன்னுரையில் குறிப்பிட வேண்டிய அவசியம் இல்லை. திரைப்படத்தின் தலைப்பு ஆங்கில எழுத்துப்பெயர்ப்புள்ள ஒன்றாக இருந்தால், முன்னுரையில் அடைப்புக் குறிகளுக்குள் ஆங்கில எழுத்துப்பெயர்ப்பினை எழுதலாம். எடுத்துக்காட்டுகள்: ஜெயிலர் (Jailer), டூயட் (Duet).
# லெட்சுமிபுரம் (கன்னியாகுமரி)

**லெட்சுமிபுரம்** (*Lekshmipuram*) இந்திய நாட்டிலுள்ள தமிழ்நாடு மாநிலத்தின் கன்னியாகுமரி மாவட்டத்தில், கல்குளம் வட்டத்திலுள்ள ஒரு கிராமம் ஆகும். இது திங்கள்நகர் -குளச்சல் பிரதான சாலையில் அமைந்துள்ளது.இக்கிராமம் திங்கள்நகர் -ல் இருந்து மேற்கே சுமார் 3 கிலோ மீட்டர் தொலைவிலும், குளச்சல் இல் இருந்து கிழக்கே சுமார் 3 கிலோ மீட்டர் தொலைவிலும், மண்டைக்காட்டிலிருந்து வடக்கே சுமார் 2 கிலோ மீட்டர் தொலைவிலும் அமைந்துள்ளது.
# லெட்சுமிபுரம் (கன்னியாகுமரி)

## கலை மற்றும் அறிவியல் கல்லூரி

1964 ஆம் ஆண்டு நிறுவப்பட்ட லெட்சுமிபுரம் கலை மற்றும் அறிவியல் கல்லூரி லெட்சுமிபுரத்தில் அமைந்துள்ள ஒரு கல்லூரி ஆகும். இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இது 'பி' தரத்துடன் தேசிய அளவில் அங்கீகாரம் பெற்றது. இக்கல்லூரி கலை, வணிகவியல், அறிவியல் போன்ற துறைகளில் பாடங்களை வழங்குகிறது.
# சர்வதேச வானொலி

**சர்வதேச வானொலி** என்பது தமிழகச் சிற்றிதழ்கள் வரிசையில் தொடர்ச்சியாக வெளிவந்த வானொலி இதழ் ஆகும். தமிழகத்தில் மட்டுமல்லாமல் புலம் பெயர்ந்த தமிழர்களால் வேறு சில நாடுகளிலும் வாசிக்கப்பட்டது.
# சர்வதேச வானொலி

## உள்ளடக்கம்

வெளிநாட்டு வானொலிக் கட்டுரைகள், வரலாற்று கட்டுரைகள், டிஜிட்டல் பக்கம், வானொலி புத்தக விமர்சனம், புது வானொலி அறிமுகம், வானொலித் துணுக்குகள், வானொலி நேர்காணல்கள், வானொலி நூல்நயம், நேயர் சந்திப்பு விழாநிகழ்வுகள், வானொலி ஆய்வுக் கட்டுரைகள், நேயர் பக்கம் போன்ற பல்வேறு அம்சங்களை உள்ளடக்கியதாக உள்ளது.
# சர்வதேச வானொலி

## சிறப்பிதழ்கள்

சர்வதேச வானொலி இதழின் மாத வெளியீடுகளுக்கிடையில் அவ்வப்போது சில வெளிநாட்டு வானொலிச் சிறப்பிதழ்களும் வெளியிட்டுள்ளது. இந்த சிறப்பிதழ்கள் 50 பக்கங்களுக்கு மேல் அமைந்திருக்கிறது. ஒவ்வொரு சிறப்பிதழுக்கும் துறை சார்ந்த ஒருவரைத் தேர்ந்தெடுத்து சர்வதேச வானொலியின் பலவர்ண முகப்பட்டையில் பிரசுரித்து சிறப்பு செய்கின்றது. மேலும் தமிழ் வானொலி வாதிகள், தமிழ் வானொலி அறிஞர்கள், வானொலி சாதனையாளர்கள், தமிழ் வானொலி படைப்பாளர்கள் ஆகியோரின் புகைப்படங்களையும் வெளியிட்டு வருகின்றது.
# 1938 மொழிப்போரில் பெண்கள்

"1938 முதல் மொழிப்போரில் பெண்கள்" புத்தகம் 2024ம் ஆண்டு வெளிவந்தது. எழுத்தாளர் நிவேதிதா லூயிஸ் அவர்கள் எழுதியுள்ளார். 1938ம் ஆண்டு நடந்த மொழிப்போராட்டத்தில் கலந்து கொண்ட பெண் ஆளுமைகளின் பெயர்கள், அவர்களின் பங்களிப்பு, நிகழ்வுகள் பற்றிய தரவுகளைத் தொகுத்து எழுதப்பட்டுள்ள நூல். எழுவதிற்கும் மேற்பட்ட பெண் ஆளுமைகள் பற்றிய பல்வேறு தகவல்கள் புத்தகத்தில் உள்ளன.
# வெள்ளை பூரி

**பூரி** என்பது இந்திய ரொட்டி வகையைச் சேர்ந்த ஒரு உணவாகும். இது பொதுவாக கோதுமை மாவு அல்லது மைதா மாவு சேர்த்து செய்யப்படுகிறது.  
வெள்ளை பூரி என்று பெயர் வந்திருக்கலாம். அரிசிமாவில் துவரம் பருப்பு மற்றும் காய்ந்த மிளகாய் சேர்த்து செய்யப்படுகிறது. இது தமிழக<nowiki/>த்தின் வட ஆற்காடு மாவட்டத்தைச் சார்ந்த ஒரு உணவுப் பொருள் ஆகும்.
# அமானி அல்-கத்தாத்பே

**அமானி அல்-கத்தாத்பே** (*Amani Al-Khatahtbeh*, பிறப்பு: 6 மே 1992) ஒரு அமெரிக்க எழுத்தாளரும், சமூக செயற்பாட்டாளரும், தொழில்நுட்பத் தொழில்முனைவோரும் ஆவார். அவர் முசுலிம் பெண்களுக்கான முஸ்லிம்கெர்ல்.காம் என்ற வலைப்பதிவின் நிறுவனர் ஆவார். 2016 ஆம் ஆண்டில், இவரது வலைப்பதிவு தொடர்பான அவரது பணிக்காக போர்ப்ஸ் 30 ஊடகப் பட்டியலில் இடம் பெற்றார். சிஎன்என் இவரை அமெரிக்காவின் 25 பெரும் செல்வாக்குமிக்க முசுலிம்களில் ஒருவராகக் குறிப்பிட்டது. 2020 ஆம் ஆண்டில், நியூ செர்சியின் 6வது காங்கிரஸ் மாவட்டத்திற்கான அமெரிக்கப் பிரதிநிதிப் பதவிக்கு சனநாயகக் கட்சியின் முன்னிலைத் தேர்தலில் போட்டியிட்டார், ஆனால் வெற்றி பெறவில்லை.
# அமானி அல்-கத்தாத்பே

## தொடக்க வாழ்க்கை

அல்-கத்தாத்பே, நியூ செர்சியில் யோர்டானிய, பாலத்தீனிய வம்சாவளியைக் கொண்ட அரபுப் பெற்றோரால் வளர்க்கப்பட்டார். 13 வயதாக இருக்கும்போது, அமெரிக்காவில் முசுலிம் சமூகத்துக்கு எதிரான அதிகரித்த வன்முறையைப் பற்றிய கவலையால், அவரது குடும்பம் யோர்டானுக்கு குடிபெயரத் தீர்மானித்தது. அவளின் தாய் உடல்நிலை பாதிக்கப்பட்ட பிறகு, குடும்பம் இன்னும் அங்கே வசித்துக் கொண்டிருந்த உறவினர்களுக்கு அருகில் இருக்க, மீண்டும் நியூ செர்சிக்குத் திரும்பியது. நியூ செர்சிக்கு திரும்பிய பிறகு, அவள் தனது முசுலிம் அடையாளத்துடன் மேலும் ஒருமைப்பட, இசுலாமோபியாவுக்கு எதிரான எதிர்ப்பின் அடையாளமாக ஹிஜாப் அணிய தீர்மானித்தார். இளைய முசுலிம் பெண்களுக்கான இணையவழி சமூகமொன்று இல்லாத காரணத்தால், தன்னுடையதையே உருவாக்க முடிவு செய்தார். 2009 ஆம் ஆண்டு, 17 வயதான உயர்நிலை பள்ளி மாணவியாக இருக்கும்போது, MuslimGirl.com எனும் இணையதளத்தை நிறுவினார். தனது பள்ளிவாசல் நண்பர்களுடன் இணைந்து, அல்-கத்தாத்பே அந்த இணையதளத்தில் வலைப்பதிவுகளை வெளியிட்டார்.  
பள்ளியைக் முடித்த பிறகு, அவள் ரட்ஜர்ஸ் பல்கலைக்கழகத்தில் சேர்ந்து, 2014ல் அரசியல் அறிவியல் பட்டம் பெற்றார். பின்னர், வாசிங்டன், டி. சி.யில் அமைந்துள்ள ஒரு இலாப நோக்கற்ற நிறுவனத்தில் வேலை செய்தார். அதன் பிறகு, நியூயார்க்குக்கு இடம்பெயர்ந்து, ஒரு முக்கிய ஊடக நிறுவனத்தில் குறுகிய காலம் பணியாற்றினார்.
# அமானி அல்-கத்தாத்பே

## வாழ்க்கைப் பயணம்

### முஸ்லிம் பெண்கள்

2015ஆம் ஆண்டின் தொடக்கத்தில், முஸ்லிம் பெண்கள் இணையதளம் தன்னார்வத் தொண்டர்கள் கொண்ட குழுவை உருவாக்கி, அதன் வாசகர் எண்ணிக்கையில் பெரிய அளவில் அதிகரிப்பைப் பெற்றது. 2018ஆம் ஆண்டில், இந்த தளம் 1.7 மில்லியன் பார்வைகள் பெற்றது. 2016ல், Teen Vogue நிறுவனத்துடன் இணைந்து, இளைய முஸ்லிம் பெண்களை பாதிக்கும் பிரச்சினைகளை ஆராயும் ஒரு இணையத் தொடர் உருவாக்கினார்.  
2017 மார்ச் 27ஆம் தேதி, MuslimGirl.com ஊடகங்களில் முஸ்லிம் பெண்களின் பிரதிநிதித்துவத்தை அதிகரிக்க "முசுலிம் பெண்கள் நாள்" என்ற நாளை அறிமுகப்படுத்தியது.
# அமானி அல்-கத்தாத்பே

## வாழ்க்கைப் பயணம்

### இலக்கிய வாழ்க்கை

அல்-கத்தாத்பே எழுதிய MuslimGirl: A Coming of Age என்ற புத்தகம் அக்டோபர் 2016ல் வெளியானது.
# அமானி அல்-கத்தாத்பே

## அரசியல்

2020 ஏப்ரல் 4ஆம் தேதி, அல்-கத்தாத்பே நியூ செர்சியின் 6வது காங்கிரஸ் மாவட்டத்திற்கான போட்டியில் தனது வேட்புமனு தாக்கல் செய்ததை அறிவித்தார். இதன் மூலம், நியூ செர்சியில் கூட்டாட்சிப் பதவிக்கு போட்டியிடும் முதல் முஸ்லிம் பெண்மணியாக அவர் மாறினார். சனநாயகக் கட்சியின் முன்னிலைத் தேர்தலில், அவரது எதிராளர்கள் 16 முறை வெற்றி பெற்ற பதவியில் இருந்த பிராங்க் பள்ளோன், வழக்கறிஞர் ரஸ் சிரின்சியோனே ஆகியோர் இருந்தனர்.  
அல்-கத்தாத்பே தனது தேர்தல் பிரச்சாரக் கோட்பாடுகளை முன்னேற்றமான கொள்கைகளின் மீது முழுமையாக நிலைப்படுத்தினார். இதில் "அனைவருக்கும் மருத்துவ காப்பீடு", "பசுமைப் பொருளாதார திட்டம்", மாணவர் கடன் தள்ளுபடி, அரசுப் பல்கலைக்கழகங்களில் இலவசக் கல்வி, குற்றவியல் நீதித் திருத்தங்கள், மற்றும் கூட்டாட்சி குறைந்தபட்ச சம்பளத்தை $15 ஆக உயர்த்தல் ஆகியவை அடங்கும்.
# அமானி அல்-கத்தாத்பே

## சர்ச்சைகள்

Tablet Magazine-ல் எழுதிய ஜான்-பால் பகனோ, MuslimGirl.com இணையதளம் யூத விரோதக் கருத்துக்களை வெளியிட அனுமதித்ததாக குற்றம்சாட்டினார். குறிப்பாக, இசுரேல் அரசு ஆதரவு அளித்த உடலுறுப்புக் கடத்தல் குறித்து சதிக் கோட்பாடுகளை பரப்பும் ஒரு கட்டுரை அந்த தளத்தில் வெளியிடப்பட்டதாக அவர் கூறினார்.  
நவம்பர் 2020ல், நியூஆர்க் லிபர்டி பன்னாட்டு விமான நிலையத்தில், மற்றொரு பயணியுடன் ஏற்பட்ட வாக்குவாதத்திற்குப் பிறகு, அல்-கத்தாத்பே குறுகிய நேரத்திற்கு கைது செய்யப்பட்டு, விமானத்திலிருந்து வெளியேற்றப்பட்டார். இந்த சம்பவம் குறித்து, தன்னைத் தவறாக இலக்காக்கப்பட்டதாகவும், அதன் விளைவாகவே கைது செய்யப்பட்டதாகவும், அவர் விளக்கினார்.
# அடர் நிற ஒளிப்படவியல்

**அடர் நிற ஒளிப்படவியல்** அல்லது **குறைந்த விசை ஒளிப்படம் எடுத்தல்** *(Low-key photography)* என்பது "விசையை" அல்லது முன் ஒளியைக் குறைத்து அல்லது மங்கலாக்குவதன் மூலம் அடர் நிறக் காட்சிகளைப் படம்பிடித்து, காட்சியை ஒளிரச் செய்வதையும் (குறைந்த விசை விளக்குகள்) மற்றும் சட்டகத்தில் குறிப்பிட்ட பகுதிகளில் மட்டும் இயற்கை அல்லது செயற்கை ஒளியை வலியுறுத்துவதை உள்ளடக்கிய ஒரு வகை ஒளிப்படமாகும். இந்த ஒளிப்பட பாணி பொதுவாக ஒரு மர்மமான சூழ்நிலையை உருவாக்கப் பயன்படுகிறது, இது பல்வேறு வடிவங்களை மட்டுமே குறிக்கிறது, பெரும்பாலும் வரைகலை, பார்வையாளரை அகநிலை விளக்கம் மூலம் ஒளிப்படத்தை அனுபவிக்க அனுமதிக்கிறது மற்றும் பெரும்பாலும் கருப்பு நச்சுத்தன்மையற்ற சாயங்கள் அல்லது நிறமிகளால் பொருட்களை அல்லது மனித உடலை வரைவதைக் குறிக்கிறது.  
லியொனார்டோ டா வின்சி மற்றும் ரூபன்ஸ் போன்ற கலைஞர்களால் பயன்படுத்தப்படும் தெளிவற்ற புறக்கோடுடைய மற்றும் சியாரோஸ்கியூரோ உள்ளிட்ட பல்வேறு ஓவிய பாணிகளால் பிரதிநிதித்துவப்படுத்தப்பட்ட மறுமலர்ச்சி மற்றும் பரோக், கரவாஜியோ, ரெம்ப்ராண்ட், ஜூசெப் டி ரிபெரா போன்ற கலைஞர்களால் பயன்படுத்தப்பட்ட டெனெப்ரோசோ (அது. இருண்ட, மர்மமான) ஓவியங்கள், வரைதிரை வன்துணி போன்ற கருப்பு நிறத்தில் ஆதிக்கம் செலுத்தும் ஓவியங்களை உருவாக்கியது, மேலும் நாடகக் காட்சிகளை அடைய ஒளி பெரும்பாலும் ஒரே ஒரு மூலத்திலிருந்து மட்டுமே பெறப்பட்டது. மேலும் எட்வர்ட் வெஸ்டன், யூசுப் கார்ஷ் மற்றும் இர்விங் பென் ஆகியோர் "கருப்பில் கருப்பு" எனும் நுட்பத்தில் அனுபவம் வாய்ந்த ஒளிப்படக் கலைஞர்களில் அடங்குவர்.
# சதானம் கிருஷ்ணன்குட்டி

**சதானம் கிருஷ்ணன்குட்டி** (*Sadanam Krishnankutty*; பிறப்பு: செர்புலச்சேரி, 1941) தென்னிந்தியாவின் கேரளாவின் ஒரு பாரம்பரிய நடன-நாடக வடிவமான கதகளி கலைஞர் ஆவார். கேரள மாநில கதகளி விருது கலாமண்டலம் ஆய்வுநிதி பெற்றவர். இவர் தனது நடிப்புகளில் பல்வேறு வகையான கதாபாத்திரங்களில் நடித்துள்ளார். இவர் 2002-இல் கேரள சங்கீத நாடக அகாதமி விருது 2007-இல் சங்கீத நாடக அகாதமி விருது, 2021-இல் கேரளாவின் திருர், துஞ்சத் எழுத்தச்சன் மலையாளப் பல்கலைக்கழகத்திலிருந்து கௌரவ முனைவர் பட்டம் மற்றும் 2021-இல் சங்கீத நாடக அகாதமி கூட்டாளர் ஆகியவற்றைப் பெற்றார்.
# சதானம் கிருஷ்ணன்குட்டி

## இளமை

பாலக்காடு மாவட்டத்தில் உள்ள செர்புலச்சேரியில் 1941-ல் பிறந்தார். கிருஷ்ணன்குட்டி கீழ்பாதம் குமரன் நாயரின் சீடர் ஆவார். இவர் தேக்கிங்கட்டில் ராமுண்ணி நாயரிடம் தனது ஆரம்பப் பாடங்களைக் கற்றார். மேலும் மணி மாதவ சாக்கியரிடம் கண் உடற்பயிற்சி, இராச-அபிநயா வகுப்புகளையும் எடுத்துள்ளார்.  
கிருஷ்ணக்குட்டி ஓற்றப்பாலத்திற்கு கிழக்கே உள்ள சதானம் கதகளி அகாதமியில் (காந்தி சேவா சதன்) கதகளி பாடங்களைக் கற்றார். இவர் சிறிது காலம், கேரள கலாமண்டலம், இரிஞ்ஞாலக்குடாவில் உள்ள உன்னாய் வாரியர் சமாரக கலாநிலையம், பாட்னாவில் உள்ள கலா மந்திர் ஆகியவற்றில் கதகளி ஆசிரியராக இருந்தார். கேரளச் சங்கீத நாடக அகாதமி விருது (2002) மற்றும் மத்தியச் சங்கீத நாடக அகாதமி விருது (2006) ஆகியவற்றை வென்றவர்.
# நெல்லை அன்புடன் ஆனந்தி

**நெல்லை அன்புடன் ஆனந்தி ** *(Nellai Anbudan Ananthi)* இந்தியாவின் தமிழ்நாட்டிலுள்ள திருநெல்வேலியில் பிறந்து, தற்போது அமெரிக்காவில் உள்ள மிச்சிகன் மாகாணத்தில் வசித்து வரும் ஓர் எழுத்தாளராவார். இருபதாண்டு காலமாகத் தொடர்ந்து எழுதிக் கொண்டும், பல்வேறு இலக்கியச் செயல்பாடுகளில் ஈடுபட்டும் வருகிறார். எழுத்தாளர், கவிதாயினி கட்டுரையாளர், பட்டிமன்றப் பேச்சாளர், இதழாசிரியர், தன்னார்வல தமிழ் ஆசிரியர் என பன்முக அறிஞராகவும் இயங்கி வருகிறார்.
# நெல்லை அன்புடன் ஆனந்தி

## வாழ்க்கைக் குறிப்பு

கணவர் ஓர் உடற்பயிற்சி மருத்துவராக அமெரிக்காவில் பணிபுரிந்து வருகிறார். நெல்லை அன்புடன் ஆனந்தி எனர்ச்சி சயின்சசு என்ற அலுவலகத்தில் மேலாளராகப் பணி புரிகிறார். இத்தம்பதியருக்கு இரண்டு பெண் பிள்ளைகள் உள்ளனர்.
# கூசுக்யுயெ

**குஸ்கோய்** (*Kuşköy*) என்பது வடக்கு துருக்கியின் போன்டிக் மலைகளில் அமைந்துள்ள ஒரு கிராமமாகும். துருக்கி மொழியில் பறவைகளின் கிராமம் என்பது இதன் பொருளாகும்.  
இந்த கிராமத்தில் உள்ள மக்கள் வார்த்தைகளுக்குப் பதிலாக, விசில் மூலம் பேசிக் கொள்கின்றனர். இந்த மொழிக்கு kuş dili என்று பெயர். துருக்கி மொழியில் பறவைகளின் மொழி என்று அர்த்தம்.  
தூரத்தில் உள்ள தோட்டத்தில் வேலை செய்யும் விவசாயிகளுடன் தொடர்பு கொள்ள இந்த விசில் வடிவ மொழி பயன்படுத்தப்படுகிறது. இந்தத் தனித்துவமான மொழியின் சிறப்புக் கருதி யுனெஸ்கோ கலாச்சார பாரம்பரிய பட்டியலில் இந்த பறவை மொழி சேர்க்கப்பட்டுள்ளது.
# விக்கிப்பீடியா:தொடர்-தொகுப்பு 2025/செயல்திறன்

## செயலாக்கம்

காண்க: தலைப்புகளின் பட்டியல்
# விக்கிப்பீடியா:தொடர்-தொகுப்பு 2025/செயல்திறன்

## பயனர்கள் வாரியாக பங்களிப்பு விவரம்

**குறிப்பு:** தொடர்-தொகுப்பு நிகழ்வில் செய்யப்பட்ட பங்களிப்புகள், 01-ஏப்ரல்-2025 முதல் 30-சூன்-2025 வரை 3 மாதங்கள் கால அளவில் செய்யப்படும் பங்களிப்புகள் ஆகியன இந்த அட்டவணையில் ஆவணப்படுத்தப்படுகின்றன.  
| வரிசை எண் | செம்மைப்படுத்திய கட்டுரைகளின் எண்ணிக்கை |  |  |
| --- | --- | --- | --- |
| 1 | கு. அருளரசன் | 15 |  |
| 2 | கு.அருண் | 2 |  |
| 3 | பாலாஜி | 1 |  |
| 4 | பாலசுப்ரமணியன் | 9 |  |
| 5 | தகவலுழவன் | 3 |  |
| 6 | முத்து சிலுப்பன் | 1 |  |
| 7 | பார்த்திபன் | 1 |  |
| 8 | பார்வதி ஸ்ரீதரன் | 4 |  |
| 9 | ராம்குமார் கல்யாணி | 3 |  |
| 10 | Ranjani |  |  |
| 11 | இரவி | 1 |  |
| 12 | பத்ருநிஷா | 2 |  |
| 13 | சரவணன் பெரியசாமி | 3 |  |
| 14 | மா. செல்வசிவகுருநாதன் |  |  |
| 15 | ஸ்ரீதர். ஞா | 6 |  |
| 16 | தமிழ்ப்பரிதி மாரி | 1 |  |
| 17 | தியாகு கணேஷ் | 4 |  |
| 18 | மகாலிங்கம் இரெத்தினவேலு | 7 |  |
| 19 | வெ.வசந்தலட்சுமி | 3 |  |
| 20 | கி.மூர்த்தி | 4 |  |
| 21 | சத்திரத்தான் | 4 |  |
| 22 | நல்லான் இலக்கியன் | 3 |  |
| - | **மொத்தம்** | '75''' | } |  
<div>  
</div>
# எர்தரைட்டு

**எர்தரைட்டு** (*Herderite*) என்பது CaBe(PO<sub>4</sub>)(F,OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அபடைட்டு, பாசுப்பேட்டு கனிமக் குழுவைச் சேர்ந்த ஒரு பாசுப்பேட்டு வகை கனிமமாக இது வகைப்படுத்தப்படுகிறது. ஒற்றைச்சரிவச்சுப் படிகங்களாக உருவாகிறது. பெரும்பாலும் இரட்டைகளாகவும் நிறமற்றது முதல் மஞ்சள் முதல் பச்சை வரை மாறுபடும் நிறம் கொண்டும் இவை இருக்கும். புளோரைடை விட அதிக ஐதராக்சில் அயனியைக் கொண்ட மிகவும் பொதுவான ஐதராக்சில் எர்தரைட்டு தொடரையும் உருவாக்குகிறது.  
பன்னாட்டு கனிமவியல் சங்கம் எர்தரைட்டு கனிமத்தை Hrd என்ற குறியீட்டால் அடையாளப்படுத்துகிறது.  
எர்தரைட்டு உலகின் பல பகுதிகளில் காணப்படுகிறது. பெரும்பாலும் பெக்மாடைட்டு எனப்படும் அனல் பாறைகளில் காணப்படுகிறது. பிற அபடைட்டு தாதுக்களுடன் தொடர்பு கொண்டுள்ளது.  
முதன்முதலில் 1828 ஆம் ஆண்டு செருமனியின் சாக்சன் மாநிலத்தில் உள்ள ஓர் மலைகளிலுள்ள சாபெர்க் சுரங்கத்தில் எர்தரைட்டு கண்டுபிடிக்கப்பட்டது. சாக்சன் மாநில சுரங்க அதிகாரி சிக்மண்ட் ஆகத்து உல்ப்காங்கு வான் எர்தரின் (1776–1838) நினைவாக கனிமத்திற்கு எர்தரைட்டு எனப் பெயரிடப்பட்டது.
# மேரி ஜான் கூத்தாட்டுகுளம்

**மேரி ஜான் கூத்தாட்டுக்குளம்** (*Mary John Koothattukulam*)(22 சனவரி 1905 - 2 திசம்பர் 1998) இந்தியாவின் கேரளாவைச் சேர்ந்த மலையாள மொழிக் கவிஞர் ஆவார். 1996-ஆம் ஆண்டில், ஒட்டுமொத்தப் பங்களிப்புகளுக்கான கேரளச் சாகித்திய அகாதமி விருதைப் பெற்றார்.
# மேரி ஜான் கூத்தாட்டுகுளம்

## வாழ்க்கை வரலாறு

மேரி, ஒரு பாதிரியார் கோரிபிஸ்கோபசு சோலம்பல் யோகன்னன் மற்றும் அன்னம்மா ஆகியோரின் மகளாகப் பிறந்தார். இவர் வடகராவில் உள்ள தூய யோவான் சிரியன் மேல்நிலைப் பள்ளியில் படித்தார். இவர் நாடக ஆசிரியரும் விமர்சகருமான சி. ஜே. தாமசின் மூத்த சகோதரி ஆவார். தனக்குப் பிடிக்காத ஒருவரைத் திருமணம் செய்து கொள்ளும்படி கட்டாயப்படுத்தப்பட்டபோது, மேரி தனது வீட்டை விட்டு வெளியேறி சமூக சீர்திருத்தவாதி பத்மநாபன் பல்புவிடம் தஞ்சம் புகுந்தார். அங்கிருந்து, இவர் வித்வான் பாடத்திட்டத்தில் படித்து தேர்ச்சி பெற்று ஆசிரியரானார். பின்னர், ஆசிரியர் வேலையை விட்டுவிட்டு திருவிதாங்கூர் அஞ்சல் துறையில் மேரி சேர்ந்தார். ஆசிரியர் பணியுடன் ஒப்பிடும்போது அஞ்சல் துறைப் பணியின் அதிகச் சம்பளம் இவருக்கு இப்பணியில் சேர உந்துதலாக இருந்தது. இவருடைய உடல்நிலை சரியில்லாத காரணத்தால், மேரி ஆசிரியர் வேலையை விட்டு விலக வேண்டிய கட்டாயம் ஏற்பட்டது. 1960-ஆம் ஆண்டு அஞ்சல் துறையிலிருந்து ஓய்வு பெற்ற பிறகு, தனது சகோதரி குடும்பத்தினருடன் திருவனந்தபுரத்தில் வசித்து வந்தார். மேரியின் குறிப்பிடத்தக்கப் படைப்புகளில் *பிரபாதபுசுபம், பாசுபமணிகள், அந்தினாசத்திரம், பூஜாபுசுபம், அம்மையும் மகளும்* மற்றும் *சிறுக்குன்ன கட்டர்* ஆகியவை அடங்கும். இது தவிர, இவருடைய கவிதைகள் பல்வேறு பருவ இதழ்கள் மற்றும் வருடாந்திர இதழ்களில் வெளியிடப்பட்டுள்ளன. 1996-ஆம் ஆண்டில், கேரளச் சாகித்திய அகாதமி இவருக்கு ஒட்டுமொத்தப் பங்களிப்பு விருதை வழங்கி கௌரவித்தது.
# மானசி

**பி. ஏ. ருக்மணி** (பிறப்பு 4 மே 1948) என்பவர் மலையாள மொழி சிறுகதை எழுத்தாளர் ஆவார். இவர் **மானசி** (*Maanasi*) அல்லது **மனசி** என்ற புனைபெயரில் எழுதுகிறார். 1993-ஆம் ஆண்டு தனது *மஞ்சிலே பசி என்ற* படைப்பிற்காகக் கேரளச் சாகித்திய அகாதமி விருதைக் கதைக்காக வென்றார்.
# மானசி

## வாழ்க்கை வரலாறு

திருவில்வமலை அருகே பி. சிவராம மேனனுக்கும் பி. ஏ. மாலதி அம்மாவுக்கும் மகளாகப் பிறந்தவர் மானசி. இவர் திருச்சூர் பொறியியல் கல்லூரியில் வேதியியல் பொறியியல் பயின்றார். ஆனால் படிப்பை முடிக்கவில்லை. இவர் 1970 முதல் மும்பையில் வசித்து வருகிறார். இங்கு இவர் சில ஆண்டுகள் எழுத்தாளராகப் பணியாற்றினார். இவர் சிறுகதைகளும் கட்டுரைகளையும் எழுதிப் பத்திரிகைகளுக்குப் பங்களித்துள்ளார். இவரது பல கதைகள் ஆங்கிலம், மராத்தி, கன்னட மொழிகளில் மொழிபெயர்க்கப்பட்டு வெளியிடப்பட்டுள்ளன. இவரது கதையான புனராதிவாசம் 2000-ஆம் ஆண்டில் வி. கே. பிரகாசால் மலையாளத் திரைப்படமாகத் தழுவி எடுக்கப்பட்டது. இந்தத் திரைப்படம் மலையாளத்தில் சிறந்த திரைப்படத்திற்கான தேசியத் திரைப்பட விருது, சிறந்த கதைக்கான கேரள மாநில திரைப்பட விருது உட்பட ஏராளமான விருதுகளை வென்றது.  
பெண் மனதின் இருண்ட மூலைகளிலிருந்து கதைகளைச் சொல்வதற்கும், ஆண்களால் பெண்கள் பற்றிய வரையறையை உடைப்பதற்கும் மானசி அறியப்படுகிறார்.
# மானசி

## விருதுகள்

- கதைக்கான கேரளச் சாகித்திய அகாதமி விருது - 1993
# உதய தாரா நாயர்

**உதய தாரா நாயர்** (*Udaya Tara Nayar*) என்பவர் இந்தியாவில் கேரளாவினைச் சேர்ந்த ஒரு திரைப்படப் பத்திரிகையாளர்.
# உதய தாரா நாயர்

## ஆரம்ப கால வாழ்க்கை

உதய தாரா நாயர் திருவனந்தபுரத்தில் ஆகத்து 15, 1947 அன்று திருவனந்தபுரம் மாநகராட்சி ஆணையர் சிறீ எசு. அய்யப்பன் பிள்ளைக்கும் ஜெபலாபாயுக்கும் ஐந்தாவது குழந்தையாகப் பிறந்தார். திருவனந்தபுரம், குன்னுகுழியில் உள்ள புனிதத் தேவதை கன்னிமாடத்தில் தனது ஆரம்பப் பள்ளிப் படிப்பை முடித்தார். இவரது தந்தை ஓய்வு பெற்ற பிறகு மும்பைக்குக் குடிபெயர்ந்தார். உதய தாரா நாயர் மும்பையில் உள்ள செம்பூரில் உள்ள தூய அந்தோணி உயர்நிலைப் பள்ளியில் தனது பள்ளிப் படிப்பைத் தொடர்ந்தார். 1966-ஆம் ஆண்டு இராம்நரேன் ருயா கல்லூரியில் மாணவராக, மும்பை பல்கலைக்கழகத்தில் ஆங்கில இலக்கியம் மற்றும் பிரெஞ்சு மொழியில் பட்டம் பெற்றார்.
# உதய தாரா நாயர்

## தொழில்

### ஆரம்பகால வாழ்க்கை

உதய தாரா நாயர் தனது பத்திரிகை வாழ்க்கையை 1967-ஆம் ஆண்டு *ஸ்கிரீனில்* தனது தந்தைவழி மாமாவான ஆசிரியர் சிறீ. எசு. எசு. பிள்ளையின் வழிகாட்டுதலின் கீழ் தொடங்கினார். "தனது மனசாட்சியிலிருந்து, உண்மைகளையும் கடைப்பிடித்து, அனைவரையும் சமமாக நடத்தும், யாரையும் புண்படுத்தாத, பற்றற்ற, புறநிலை அணுகுமுறையை எடுக்கும்" எழுத்து நெறிமுறையைப் பிள்ளை வளர்த்துக் கொண்டார். இதன் மூலம் தனது எழுத்தில் பாரபட்சமற்ற மற்றும் சமநிலையானவராக நற்பெயரைப் பெற உதவியது.  
1995-ஆம் ஆண்டில், நாயர் *திரை விருதுகளைத்* தொடங்கினார். இந்தி திரைப்படத் துறையின் அனைத்துத் துறைகள் மற்றும் கைவினைகளைப் பிரதிநிதித்துவப்படுத்தும் ஒரு நடுவர் மன்றத்தால் தீர்மானிக்கப்படும் முதல் விருது இதுவாகும். இவரது தலைமையின் கீழ், *ஸ்க்ரீன் விருதுகள்* நியாயத்தன்மை மற்றும் கையாளுதல் மற்றும் சார்பற்ற தன்மை ஆகியவற்றிற்காகப் புகழ் பெற்றன.  
1996-ஆம் ஆண்டில், நாயர் தனிப்பட்ட கடமைகளைத் தொடர *ஸ்க்ரீனை* விட்டு வெளியேறினார். இவர் இல்லாத நிலையில், வெளியீடு ஓர் அகல விரிதாள் வடிவத்திலிருந்து ஒரு பத்திரிகை வடிவத்திற்கு மாறியது. நாயர் 1998-இல் ஆசிரியராகத் திரும்பி, அகல விரிதாள் வடிவமைப்பை மீட்டெடுத்தார்.  
2000-ஆம் ஆண்டில், நாயர் மீண்டும் தனது பேரக்குழந்தைகளை வளர்ப்பதற்காக *திரைத்துறையை* விட்டு வெளியேறினார். இந்த நேரத்தில்தான் திலீப் குமார் தனது வாழ்க்கை வரலாற்றை எழுதுவதற்காக இவரை அணுகினார், *"தி சப்சுடன்சு அண்ட் தி சேடோ"* என்ற புத்தகம் வெளியிடப்பட்ட இரண்டு வாரங்களுக்குள் அமேசானில் அதிகம் விற்பனையாகும் புத்தகங்களின் பட்டியலில் இடம்பிடித்தது.
# உதய தாரா நாயர்

## விருதுகள்

திரைப்பட இதழியலுக்கு ஆற்றிய பங்களிப்பிற்காக நாயர் பின்வரும் கௌரவங்களையும், அங்கீகாரங்களையும் விருதுகளையும் வென்றுள்ளார்:  
- 1996, 1998, 2004-ஆம் ஆண்டுகளில் மூன்று முறை தேசியத் திரைப்பட விருதுகளின் புத்தகங்களுக்கான தேசிய நடுவர் குழுவின் தலைவராக இருந்தார்.
- 1998-1999-ஆம் ஆண்டில் இந்தியக் குழந்தைகள் திரைப்படச் சங்கத்தின் கதை ஆலோசனைக் குழுவின் உறுப்பினர்.
- 1998-1999-ஆம் ஆண்டில் இந்தியத் திரைப்படம் மற்றும் தொலைக்காட்சி நிறுவனத்தின் ஆலோசனைக் குழுவின் உறுப்பினர்.
- கேரளாவில் அரவிந்தன் விருதுகளுக்கான நடுவர் குழுவின் தலைவர்.
- 2000-ஆம் ஆண்டில் கேரள முதல்வர் அ. கு. அந்தோனி அவர்களால் உலகளாவிய மலையாளியாகக் கௌரவிக்கப்பட்டார், சமூக மேம்பாட்டிற்கான அவர்களின் பங்களிப்புக்காகப் புகழ்பெற்ற மலையாளிகளுக்கு இந்த விருது வழங்கப்பட்டது.
- பத்திரிகையில் ஆரோக்கியமான போக்கை உருவாக்கியதற்காக 1989-ஆம் ஆண்டு தெற்கு பாம்பே ஜெய்சீசு குழுவால் சிறந்த இளைய குடிமகன் விருது வழங்கப்பட்டது.
- 1989-ஆம் ஆண்டு சிறந்த திரைப்படப் பத்திரிகையாளருக்கான *சலாம் பாம்பே* பத்திரிகை விருது.
- 1989-ஆம் ஆண்டு திரைப்பட இதழியலில் சிறந்து விளங்கியதற்காக கே. ஏ. அப்பாசு நினைவு விருது.
- 2004-ஆம் ஆண்டு பிரியங்கா காந்தியின் உலகம் பத்திரிகையால் வழங்கப்பட்ட திரைப்பட இதழியலில் சிறந்து விளங்குவதற்கும், சுத்தமான திரைப்பட இதழியலைப் பேணிக்காப்பதற்கும் பிரியங்கா காந்தி விருது வழங்கப்பட்டது.
- திரைப்பட விழாக்கள் இயக்குநரகத்தால் வழங்கப்படும் 50ஆவது தேசியத் திரைப்பட விருதுகள், இந்தியத் திரைப்படம் குறித்து எழுதப்பட்ட திரைப்படங்கள், அம்சம் அல்லாத படங்கள் மற்றும் புத்தகங்களுக்காக பிரகாஷ் ஜா, ராஜீவ் மெக்ரோத்ரா மற்றும் உதய தாரா நாயர் தலைமையிலான குழுவால் அறிவிக்கப்பட்டன.
# உதய தாரா நாயர்

## தனிப்பட்ட வாழ்க்கை

நாயர், மருந்து நிறுவன நிர்வாகியான வி. வி. நாயரை மணந்தார். இவர்களுக்கு வசந்தமாலினி என்ற ஒரு மகளும் இரண்டு பேரக்குழந்தைகளும் உள்ளனர். நாயர் தனது இளமைப் பருவத்தின் தென்னிந்தியாவில் நடக்கும் சிறுகதைகள் அடங்கிய ஒரு புத்தகத்தை எழுதி, தனது பேரக்குழந்தைகளுக்கு அர்ப்பணித்தார்.
# சுபாக்

**சுபாக்** (ஆங்கிலம்: *Subak*; பாலினியம்; இந்தோனேசியம்: *Subak*) என்பது இந்தோனேசியா, பாலி தீவில் உள்ள நெல் வயல்களுக்கான படிமுறை *(terraced rice fields)* நீர் மேலாண்மை அல்லது நீர்ப்பாசன அமைப்பாகும். தனித்துவம் வாய்ந்த இந்த அமைப்பு 9-ஆம் நூற்றாண்டில் உருவாக்கப்பட்டது.  
பாலி மக்களைப் பொறுத்தவரையில், நீர்ப்பாசனம் என்பது தாவரங்களின் வேர்களுக்கு தண்ணீர் வழங்குவது மட்டுமல்ல; அதற்கு மேலும் ஓர் ஒருங்கிணைந்த செயற்கை சுற்றுச்சூழல் அமைப்பை உருவாக்கவும் நீர் பயன்படுகிறது என கருதுகிறார்கள்.  
இந்த அமைப்பு ஏறக்குறைய 20,000 எக்டேர் (49,000 ஏக்கர்) பரப்பளவில் ஐந்து படி (அடுக்கு) முறை நெல் வயல்களையும்; வயல்நீர் கோயில்களையும் *(water temples)* கொண்டுள்ளது. சுபாக் எனப்படும் இந்தக் கூட்டுறவு நீர் மேலாண்மையின் முக்கிய மையமாக அங்குள்ள கோயில்கள் பெரும் பங்காற்றுகின்றன.
# சுபாக்

## வரலாறு

9-ஆம் நூற்றாண்டில், பாலி தீவில் ஆதிக்கம் செலுத்திய இராச்சியங்கள், அரசியல்துறையிலும் வளர்ச்சி பெற்ற போது சுபாக் நீர்ப்பாசன அமைப்பும் தீவிரமாகச் செயல்படத் தொடங்கியது. முதன்முதலில் சுபாக் அமைப்பு பற்றி அறியப்பட்ட அல்லது எழுதப்பட்ட பதிவு 11-ஆம் நூற்றாண்டைச் சேர்ந்தது என அறியப்படுகிறது.  
அந்தக் காலகட்டத்தைச் சேர்ந்த ஓர் உரைப் பதிவு, கசுவகாரா *(kasuwakara)* என்ற பெயரில் சுபாக் அமைப்பு முறையைக் குறிப்பிடுகிறது. பின்னர் அந்தப் பெயர் சுவாக் *(suwak)* என்றும்; சுபாக் *(subak)* என்றும் மாற்றம் கண்டது. ஆனால் அதே காலகட்டத்தைச் சேர்ந்த பிற ஆவணங்களும்; இந்த சுபாக் அமைப்பை பெசாகி கோயிலுடன் இணைக்கின்றன.  
இதன் மூலம் சுபாக் அமைப்பு 11-ஆம் நூற்றாண்டிற்கு முந்தையது என்பது உறுதிபடுத்தப் படுகிறது.
# சுபாக்

## காட்சியகம்

- **சுபாக் நீர்ப்பாசன காட்சிப் படங்கள்**
# ரூபி தேனியேல்

**ரூபி** " **ரிவ்கா** " **தேனியல்** (திசம்பர் 1912 - 23 செப்டம்பர் 2002) என்பவர் கொச்சி யூத பாரம்பரியத்தைச் சேர்ந்த ஒரு மலையாளி. இந்திய கடற்படையில் முதல் மலையாளப் பெண்மணியாகவும் ஒரு புத்தகத்தை வெளியிட்ட முதல் கொச்சி யூதப் பெண்மணியும் இவரே ஆவார். 1982-1999 ஆண்டுகளுக்கு இடையில் தேனியல் 120க்கும் மேற்பட்ட யூத-மலையாளப் பெண்கள் பாடல்களை ஆங்கிலத்தில் மொழிபெயர்த்தார். இவரது மொழிபெயர்ப்பு முயற்சிகள் கொச்சி யூத சமூகத்திற்குள் பாடல்களை மொழிபெயர்த்துப் பகுப்பாய்வு செய்வதற்கான ஒரு சர்வதேசத் திட்டத்திற்கு வழிவகுத்தன.
# ரூபி தேனியேல்

## ஆரம்ப கால வாழ்க்கை

ரூபி தேனியல் இந்தியாவின் கொச்சியில் பிறந்தார். எலியாகு கை தேனியல், லியா ஜாபெத் தேனியல் ஆகியோரின் மூத்த குழந்தையாவார். இவரது தந்தை எலியாகு கை தேனியல், கொச்சினை எர்ணாகுளத்துடன் இணைக்கும் படகுப் பயணச்சீட்டுகளை விற்றார். ரூபிக்கு இரண்டு தம்பிகள் இருந்தனர். இவர்கள் பிங்லி மற்றும் ரேகெல். ரூபி தனது தாய்வழி தாத்தா பாட்டிகளான எலியாகு மற்றும் ரிவ்கா ("டோச்சோ") ஜாபெத் ஆகியோருடனும் வசித்து வந்தார்.  
ரூபி டேனியல் பள்ளிப் படிப்பில் சிறந்து விளங்கினார். உள்ளூர் அரசுப் பெண்கள் பள்ளியிலும், எபிரேய, தோரா மற்றும் ஜெப ஆலய வழிபாட்டு முறைகளைத் தினமும் காலையிலும் பிற்பகலிலும் பயில யூதப் பள்ளியிலும், எர்ணாகுளத்தில் உள்ள தூய டுரேசாசு கன்னிமாடப் பெண்கள் மேல்நிலைப் பள்ளியிலும் பயின்றார். இவர் இங்கு உயர்நிலைப் பள்ளிப் படிப்பினை முடித்து, புனித தெரசா கல்லூரியில் ஒரு வருடம் படித்தார். இவருடைய தந்தையும் தாத்தாவும் ஒரே வருடத்தில் இறந்த பிறகு, இவர் புனித தெரசா கல்லூரியை விட்டு வெளியேறினார். ஆங்கிலத்தில் மொழிபெயர்ப்பதற்கு இவர் அற்புதமாக உழைத்தார்.
# ரூபி தேனியேல்

## ஆரம்ப கால வாழ்க்கை

### படைப்புகள்

- *வீ லேர்ன் பிரம் கிராண்ட் பேரண்ட்சு (தாத்தா பாட்டிகளிடமிருந்து நாங்கள் கற்றுக்கொண்டோம்: ஒரு கொச்சி யூதப் பெண்ணின் நினைவுகள்)*. 1992
- *ரூபி ஆப் கொச்சின்*. யூத வெளியீட்டுச் சம்முகம் (JPS). 1995
# கேவராயி சட்டமன்றத் தொகுதி

**கேவராயி சட்டமன்றத் தொகுதி** (Georai Assembly Constituency) என்பது மேற்கத்திய இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது பீடு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பீடு மாவட்டத்தில் அமைந்துள்ளது.
# கேவராயி சட்டமன்றத் தொகுதி

## சட்டமன்ற உறுப்பினர்கள்

| 1962 | சாயாஜிராவ் பண்டிட் | இந்திய தேசிய காங்கிரசு </br> |
| --- | --- | --- |
| 1967 | சிவாஜிராவ் பவார் | இந்தியப் பொதுவுடைமைக் கட்சி</br> |
| 1972 | சுந்தர்ராவ் சோலங்கே | இந்திய தேசிய காங்கிரசு </br> |
| 1978 | சிவாஜிராவ் பண்டிட் |  |
| 1980 | மாதவ்ராவ் பவார் | இந்தியத் தேசிய காங்கிரசு (அ) |
| 1985 | சிவாஜிராவ் பண்டிட் | இந்திய காங்கிரசு (சோசலிஸ்ட்) |
| 1990 | இந்திய தேசிய காங்கிரசு </br> |  |
| 1995 | பதம்ராவ் பண்டிட் | சுயேச்சை |
| 1999 |  |  |
| 2004 | அமர்சிங் பண்டிட் | பாரதிய ஜனதா கட்சி</br> |
| 2009 | பதம்ராவ் பண்டிட் | தேசியவாத காங்கிரசு கட்சி </br> |
| 2014 | இலட்சுமன் பவார் | பாரதிய ஜனதா கட்சி</br> |
| 2019 |  |  |
| 2024 | விஜய்சிங் பண்டிட் | தேசியவாத காங்கிரசு கட்சி </br> |
# உமா மோகன்

**உமா மோகன்** (*Uma Mohan*) இந்தியாவின் தமிழ்நாடு மாநிலம் திருவாரூரில் பிறந்த கவிஞரும் எழுத்தாளரும் ஆவார். இவர் தமிழ்நாடு முற்போக்கு எழுத்தாளர் மற்றும் கலைஞர்கள் சங்கத்தின் மாநிலக் குழு சிறப்பு அழைப்பாளராகவும் இருந்தார்.
# உமா மோகன்

### வாழ்க்கை குறிப்பு

திருவாரூரில் உள்ள கல்லூரியில் உமா மோகன் இளங்கலை படித்தார். 1985-ஆம் ஆண்டு மே மாதம் 30-ஆம் நாளன்று ஆத்மராம் மோகனைத் திருமணம் செய்து கொண்டார். தொடக்கத்தில் அனைத்திந்திய வானொலியின் புதுச்சேரி நிலையத்தில் ஆறு ஆண்டுகள் தற்காலிக அறிவிப்பாளராகப் பணி புரிந்தார். பின்னர் பணி நிரந்தரம் பெற்று முதுநிலை அறிவிப்பாளராக பதவி உயர்ந்தார். இந்திய விடுதலைப் போரில் பங்கு பெற்றுப் பரவலாக அறியப்படாத பெண் போராளிகள் குறித்து, 'விடுதலைக்களத்தில் வீரமகளிர்' என்ற தலைப்பில், ஹெர் ஸ்டோரிஸ் பதிப்பகம் மூலம் இவர் வெளியிட்டுள்ள ஏழு கட்டுரைத் தொகுப்புகள் இவருடைய நூல்களில் குறிப்பிடத்தகுந்தவையாகும். 2025-ஆம் ஆண்டு சனவரி மாதம் 6-ஆம் தேதியன்று இவர் காலமானார்..
# உமா மோகன்

## எழுதிய நூல்கள்

### கவிதைகள்

1. டார்வின் படிக்காத குருவி
1. ஆயி மண்டபத்தின் முன் ஒரு படம்
1. துயரங்களின் பின்வாசல்
1. நீங்கள் உங்களைப் போலில்லை
1. தழையுணர்த்தும் சிறு வாழ்வு
1. கனவு செருகிய எரவாணம்
1. சிப்பத்தில் கட்டிய கடல்
1. நீ...நான்..நடுவில் ஒரு 'ம்'
1. முகம் அழிந்த காலம் (கொரோனா கால அனுபவம் சார்ந்த கவிதைகள்)
1. பாசாங்குகளின் அகராதி
1. கையறு சொல்லின் உச்சாடனப் பொழுதுகள்
1. மிதக்கும் வரை அலங்காரம்
1. தாய்க்குலத்தின் பேராதரவோடு..
# உமா மோகன்

## எழுதிய நூல்கள்

### பயணக்குறிப்பு

1. வெயில் புராணம் (குறுநூல்)
# உமா மோகன்

## எழுதிய நூல்கள்

### சிறுகதைத் தொகுப்பு

1. இராஜகுமாரி வீடு வழியில் இருந்தது
# உமா மோகன்

## எழுதிய நூல்கள்

### கட்டுரைத் தொகுப்பு

1. விடுதலைக்களத்தில் வீரமகளிர். தொகுதி 1-7
# சீனுத்து பூற்றல்லி

**சீனுத்து பூற்றல்லி** (*Zeenuth Futehally*) என்பவர் ஓர் இந்தியப் பெண் எழுத்தாளரும், புதின பெண்ணியவாதியும் ஆவார்.
# சீனுத்து பூற்றல்லி

## பிறப்பு மற்றும் ஆரம்பகால வாழ்க்கை

சீனுத்து 1904-ஆம் ஆண்டு இந்தியாவின் ஐதராபாத்தில் உள்ள ஓர் இசுலாமியக் குடும்பத்தில் பிறந்தார். இவரது வளர்ப்பு எந்த தடையும் இல்லா கலாச்சார வெளிப்பாடுகளால் அமைந்தது. இவர் இளம் வயதிலேயே திருமணம் செய்து கொண்டு சப்பானுக்கு குடிபெயர்ந்தார்.
# சீனுத்து பூற்றல்லி

## கல்வி மற்றும் இலக்கிய ஆர்வம்

சீனுத்து சென்னையில் உள்ள இராணி மேரி கல்லூரியில் பயின்றார். இங்கு இவர் தனது இலக்கியத் திறன்களை வளர்த்துக் கொண்டார். இவரது கல்லூரி ஆண்டுகளில் எழுத்து மீதான ஆர்வம் அதிகரித்து, நாவல்கள் எழுத தூண்டின. இவர் சப்பானுக்கு குடிபெயர்ந்தபின் அங்கு இவர் "சோக்ரா" என்ற நாவலை எழுதினார். 1951ஆம் ஆண்டு முதன்முதலில் வெளியிடப்பட்ட இந்த படைப்பு, இருபதாம் நூற்றாண்டின் முற்பகுதியில் ஐதராபாத்தில், சோக்ரா என்ற உயர் வர்க்க இசுலாமிய பெண்ணின் கதையைப் பின்னணியாகக் கொண்டது. இது இந்திய இலக்கியத்தில் ஒரு குறிப்பிடத்தக்க படைப்பாக உள்ளது.
# சீனுத்து பூற்றல்லி

## இறப்பு

சீனுத்து 1992ஆம் ஆண்டு காலமானார்.
# சுகிதா சாரங்கராஜ்

**சுகிதா சாரங்கராஜ்** என்பவர் தமிழ் ஊடகவியலாளரும் எழுத்தாளருமாவார். தமிழ் ஊடக வரலாற்றில் முதல் பெண் பொறுப்பாசிரியராக அறியப்படுகிறார். 2023 ஆம் ஆண்டிற்கான கலைஞர் எழுதுகோல் விருதினைப் பெற்றார்.
# சுகிதா சாரங்கராஜ்

## இளமைக்காலம்

தஞ்சாவூர் மாவட்ட பட்டுக்கோட்டை தாலுகா, கள்ளம்பட்டி என்னும் கிராமத்தில பிறந்து, மன்னை தூய வளனார் பெண்கள் மேல்நிலைப் பள்ளியில்கல்வி பயின்றார். முதுகலை ஆங்கிலத்தில் பட்டம் பெற்றார்.
# சுகிதா சாரங்கராஜ்

## ஊடகத்துறை

தினமலரில் சிறப்புச் செய்தியாளராகப் பணியாற்ற தொடங்கினார். பாலின சமத்துவம் தொடர்பான இவரது தொடர் பங்காற்றலுக்காகலாட்லீயின் நிதிநல்கை, குழந்தைகள் உரிமை தொடர்பாக இவர் எழுதிய கட்டுரைகளுக்காக யுனிசெப் நிதிநல்கை உள்ளிட்ட பல்வேறு அங்கீகாரங்களைப் பெற்றுள்ளார். தமிழ் வளர்ச்சித் துறையின் 2023 ஆம் ஆண்டிற்கான சிறந்த நூல் வரிசையில் மகளிர் இலக்கியப் பிரிவில் *தண்டனைக் களமாகும் பெண்ணுடல்* நூல் பரிசு பெற்றது. இந்நூல் புதுக்கோட்டை தமிழ் சங்கத்தின் 2024 ஆம் ஆண்டிற்கான அறமனச் செம்மல் சீனு சின்னப்பா இலக்கிய விருதையும் பெற்றது. எஸ்.ஆர்.எம்.பொதுப்பள்ளி இவருக்கு *மங்கை தாரகை* என்ற விருதினை வழங்கி கவுரவித்தது.
# டிரான்ஸ் உலக வானொலி

**டிரான்ஸ் உலக வானொலி** (டி. டபிள்யூ. ஆர்.) ஒரு பன்னாட்டு கிறிஸ்தவ சமய ஊடகமாகும். உலகின் மிகப்பெரிய கிறிஸ்தவ ஊடக அமைப்பான இது உயர் ஆற்றல் கொண்ட மத்திய அலை (AM) மற்றும் சிற்றலை அலை ஒலிபரப்பிகள், உள்ளூர் பண்பலை வானொலி நிலையங்கள், கேபிள், செயற்கைக்கோள், இணையம் மற்றும் மொபைல் சாதன தொழில்நுட்பங்கள் ஊடாக ஒலிபரப்பி வருகிறது.  
TWR *பைபிள் வழியாக* மற்றும் டர்னிங் பாயிண்ட் போன்ற அமைச்சகங்களுக்கான திட்டங்களையும் அவற்றின் சொந்த திட்டங்களையும் ஒலிபரப்புகிறது. தற்போது, அவர்களின் நிகழ்ச்சிகள் தமிழ் உட்பட 190 நாடுகளில் 200 க்கும் மேற்பட்ட மொழிகள் மற்றும் பேச்சுவழக்குகளில் உலகம் முழுவத்தும் நேயர்களால் கேட்கப்படுகின்றன.  
TWR நிதி பொறுப்புக்கூறலுக்கான எவாஞ்சலிக்கல் கவுன்சில் (ECAFA) எவாஞ்சலிகல் பிரஸ் அசோசியேஷன் (EPA) தேசிய சமய ஒலிபரப்பாளர்கள் (NRB) மற்றும் சர்வதேச ஆராலிட்டி நெட்வொர்க் (ION) ஆகியவற்றில் உறுப்பினராக உள்ளார்.
# டிரான்ஸ் உலக வானொலி

## வரலாறு.

<div><div><div><div><div></div><div>ஒலிபரப்பி தளம்</div></div><div><div></div><div>சிற்றலை ஒலிபரப்பிகள்</div></div></div><div><div>பண்பலையில் 89.5 மெகா ஹெர்ட்ஸ் மற்றும் மத்திய அலையில் 800 கிலோ ஹெர்ட்ஸ் ஆகியவற்றில் டிரான்ஸ் உலக வானொலி பொனெய்ரில் ஒலிபரப்பி வருகிறது.</div></div></div></div>டி. டபிள்யூ. ஆர் 1952 இல் தொடங்கியது, பால் ஃப்ரீட் மொராக்கோவிலிருந்து சிற்றலை ஒலிபரப்பு மூலம் ஸ்பெயினை அடைய அமைத்தார். பின்னர், டி. டபிள்யூ. ஆர் மொனாக்கோவிற்கு மாறியது. பிற முக்கிய ஒலிபரப்பித் தளங்களில் குவாம் (KTWG) பொனெய்ர், இலங்கை, சைப்ரஸ் மற்றும் ஈஸ்வதினி (ஸ்வாசிலாந்து) ஆகிய இடங்களில் அமைந்துள்ளது. ஃபெடரல் கம்யூனிகேஷன்ஸ் கமிஷன் KTWR எனும் பெயரை குவாம் ஒலிபரப்பி தளத்திற்கு ஒதுக்கியுள்ளது. பொனெய்ர் நிலையத்திற்கு பி. ஜே. பி என்ற பெயர் ஒதுக்கப்பட்டுள்ளது.
# ஜெப் செபோ

**ஜெஃப்ரி ரேமண்ட் செபோ** (*Jeffrey Raymond Sebo*) (பிறப்பு: பிப்ரவரி 24, 1983) ஒரு அமெரிக்க மெய்யியலாளரும் விலங்குரிமை ஆர்வலரும் ஆவார். அவர் சுற்றுச்சூழல் ஆய்வுகளின் மருத்துவ இணைப் பேராசிரியராகவும், விலங்கு ஆய்வுகளுக்கான எம்ஏ திட்டத்தின் இயக்குநராகவும், நியூயார்க் பல்கலைக்கழகத்தில் உயிர்சார் நெறியியல், மருத்துவ நெறியியல் மற்றும் மெய்யியலின் இணைப் பேராசிரியராகவும் உள்ளார். செபோ விலங்கு நெறியியல், உயிர்சார் நெறியியில், மற்றும் சுற்றுச்சூழல் நெறியியல்; முகவாண்மை (agency), நல்வாழ்வு, மற்றும் தார்மீக நிலை; தார்மீக, சட்ட, மற்றும் அரசியல் மெய்யியல்; செயற்பாட்டு நெறியியல், பரப்புச் செயற்பாடு (advocacy), மற்றும் பரோபகாரம் ஆகியவற்றில் நிபுணத்துவம் பெற்றவர். 2022-ம் ஆண்டில், செபோ தனது முதல் தனி நூலான *சேவிங் அனிமல்ஸ், சேவிங் அவர்செல்வ்ஸ்* ("விலங்குகளைக் காத்து நம்மைக் காப்போம்") என்ற நூலை வெளியிட்டார். இதைத் தொடர்ந்து 2025-ல் *தி மாரல் சர்கிள்: ஹூ மேட்டர்ஸ், வாட் மேட்டர்ஸ், அண்டு ஒய்*) ("தார்மீக வட்டம்: யார், என்ன, எதற்கு") என்ற நூலை பதிப்பித்தார்.
# ஜெப் செபோ

## குறிப்பிடத்தக்க வெளியீடுகள்

-
-
-
-
-
-
-
# ஜெப் செபோ

## வெளியிணைப்புகள்

-
- ஜெப் செபோவுடன் ஒரு உரையாடல்: எதிர்கால உலகளாவிய நோய்ப்பரவலைத் தடுப்பது எப்படி (காணொளி)
- செயற்கை நுண்ணறிவு நல்வாழ்வினைக் குறித்து ஜெப் செபோவுடன் ஒரு நேர்க்காணல் (காணொளி)
# மசால்கான் சட்டமன்றத் தொகுதி

**மசால்கான் சட்டமன்றத் தொகுதி** (Majalgaon Assembly constituency) என்பது மேற்கத்திய இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது பீடு மாவட்டத்தில் அமைந்துள்ள ஆறு சட்டமன்றத் தொகுதிகளில் ஒன்றாகும். மசால்கான் பீடு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்,
# மசால்கான் சட்டமன்றத் தொகுதி

## சட்டமன்ற உறுப்பினர்கள்

| 1962 | சிறீபத்ராவ் கடம் | இந்திய தேசிய காங்கிரசு </br> |
| --- | --- | --- |
| 1967 | சங்கேரன் நாது திரிபுவன் |  |
| 1972 |  |  |
| 1978 | சுந்தர்ராவ் சோலங்கே |  |
| 1980 | கோவிந்த்ராவ் தாக் | இந்தியத் தேசிய காங்கிரசு (அ) |
| 1985 | மோகன்ராவ் சோலங்கே | இந்திய காங்கிரசு (சோசலிஸ்ட்) |
| 1990 | ராதாகிருஷ்ண பாட்டீல் | இந்திய தேசிய காங்கிரசு </br> |
| 1995 | பாஜிராவ் சக்தாப் | சுயேச்சை |
| 1999 | பிரகாசுதாதா சோலங்கே | பாரதிய ஜனதா கட்சி</br> |
| 2004 |  |  |
| 2009 | தேசியவாத காங்கிரசு கட்சி </br> |  |
| 2014 | ஆர்.டி.தேசுமுக் | பாரதிய ஜனதா கட்சி</br> |
| 2019 | பிரகாசுதாதா சோலங்கே | தேசியவாத காங்கிரசு கட்சி </br> |
| 2024 | } |  |
# கன்னிக்கோவில் இராஜா

**கன்னிக்கோவில் இராஜா** (*kannikovil raja*) இந்தியாவின் தமிழ்நாடு மாநிலத்தைச் சேர்ந்த ஓர் எழுத்தாளர் ஆவார். 1975 ஆம் ஆண்டு டிசம்பர் மாதம் 11 ஆம் தேதியன்று இவர் பிறந்தார். செ.இராஜா என்பது இவரது இயற்பெயராகும். கவிஞர், எழுத்தாளர், பதிப்பாளர், இதழாசிரியர், சிறார் இலக்கியச் செயல்பாட்டாளர், கட்டுரையாளர், புத்தகம் மற்றும் இதழ்கள் வடிவமைப்பாளர் என தொடர்ந்து இயங்கி வருகிறார். குழந்தைகளுக்கான கதைசொல்லியாகவும் பரவலாக அறியப்படுகிறார். தினமணி சிறுவர்மணி, இந்து தமிழ் திசை போன்ற இதழ்களில் சிறுவர்களுக்காகப் பல கதை, கட்டுரைகளை எழுதியுள்ளார். கவிஞாயிறு தாராபாரதி ஐக்கூ விருது, அழ. வள்ளியப்பா நினைவுப் பரிசு, ஈரோடு தமிழன்பன் விருது உள்ளிட்ட பல்வேறு விருதுகளைப் பெற்றுள்ளார்.
# கன்னிக்கோவில் இராஜா

## வாழ்க்கைக் குறிப்பு

சென்னை அபிராமபுரத்தில் உள்ள கன்னிக்கோவில் பள்ளத்தில், செந்தாமரை-கஸ்தூரி தம்பதியருக்கு மகனாகப் பிறந்தார். இராஜா முத்தையா மேல்நிலைப்பள்ளியில் பயின்றார். அண்ணாமலைப் பல்கலைக்கழகத்தில் அஞ்சல் வழியில் பயின்று இளங்கலை பட்டம் பெற்றார். இதழாளராகவும், புத்தகம் மற்றும் இதழ்கள் வடிவமைப்பாளராகவும் பணியாற்றினார். டாக்டர் அம்பேத்கார் இரவுப் பாடசாலை ஒன்றைத் தொடங்கி மாணவர்களுக்குத் தமிழ் கற்பித்தார். இராஜேஸ்வரி என்ற பெண்ணை திருமணம் செய்து கொண்டார். தம்பதியருக்கு ஒரு மகன், ஒரு மகள் என இரண்டு குழந்தைகள் உள்ளனர்.
# கன்னிக்கோவில் இராஜா

## இலக்கியச் செயல்பாடுகள்

பல்வேறு இதழ்களில் தான் எழுதி வந்த ஐக்கூ கவிதைகளைத் தொகுத்து 2005 ஆம் ஆண்டில் தொப்புள்கொடி என்ற தலைப்பில் நூலாக வெளியிட்டார். 58 பெண் கவிஞர்களின் ஐக்கூ கவிதைகளைத் தொகுத்து தென்றலின் சுவடுகள் என்ற தலைப்பில் நூலாக்கி வெளியிட்டார். இந்நூல் கோவை அரசு பெண்கள் கல்லூரியிலும், சிவகாசி பெண்கள் கல்லூரியிலும் பாடமாக வைக்கப்பட்டது. எழுத்து இலக்கிய அமைப்பின் நூலாக்கப் போட்டியில் இவருடைய பூமிக்கு இறங்கி வந்த குட்டிமேகம் என்ற நூல், சிறந்த சிறார் நூலாகத் தேர்ந்தெடுக்கப்பட்டது. சாகித்ய அகாதெமி தொகுத்து வெளியிட்ட சிறுவர் கதைகள், தமிழ் ஹைக்கூ ஆயிரம் ஆகிய நூல்களில் இவருடைய படைப்புகள் இடம்பெற்றன. கலைஞன் பதிப்பக வைரவிழாவை ஒட்டி இந்திய ஆய்வியல் துறை மலாய்ப் பல்கலைக்கழகத்துடன் இணைந்து நடத்திய நூலாக்கப் போட்டியில் இவருடைய தங்க மீன்கள் சொன்ன கதைகள் என்ற நூல் தேர்ந்தெடுக்கப்பட்டு மலேசியாவில் வெளியிடப்பட்டது.
# கன்னிக்கோவில் இராஜா

## சிறார் இலக்கியம்

தான் எழுதிய சிறார் பாடல்களைத் தொகுத்து மழலைச்சிரிப்பு என்ற தலைப்பில் நூலாக வெளியிட்டார். குழந்தை இலக்கிய எழுத்தாளர்களின் வாழ்க்கையைத் தொகுத்து ஒரு நூலாக வெளியிட்டார்.
# கன்னிக்கோவில் இராஜா

## இதழியல் வாழ்க்கை

புதிய செம்பருத்தி இதழின் ஆசிரியர் குழுவிலும், பொதிகை மின்னல் இதழின் இணையாசிரியராகவும் இவர் பணியாற்றினார். குறுஞ்செய்தி மூலம் ஐக்கூ இதழை நடத்தினார். கவிதைகளுக்காக ‘துளிப்பா’ மின்னிதழையும், சிறார்களுக்காக அரும்பின் புன்னகை என்ற இதழையும் நடத்தினார். மின்மினி ஐக்கூ என்ற இதழின் ஆசிரியராகவும் உள்ளார்.
சிறார் நூல்களுக்காகவே, லாலிபாப் சிறுவர் உலகம் என்ற பதிப்பகத்தைத் தொடங்கி அதன் மூலம் பல நூல்களை வெளியிட்டுள்ளார்.  
இலக்கியத் தோப்பு கன்னிக்கோவில் இராஜா என்ற தலைப்பில் முனைவர் மு. குமரகுரு இவரது படைப்புகளைத் திறனாய்வு செய்துள்ளார். மலாயா பல்கலைக்கழக இந்திய ஆய்வியல் துறையும், அண்ணாமலைப் பல்கலைக்கழகத் தமிழியல் துறையும் இணைந்து கலைஞன் பதிப்பகம் மூலம் இந்நூலை வெளியிட்டுள்ளன.
# பீடு சட்டமன்றத் தொகுதி

**பீடு சட்டமன்றத் தொகுதி** (Beed Assembly Constituency) என்பது மேற்கத்திய இந்தியா மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது பீடு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பீடு மாவட்டத்தில் அமைந்துள்ளது.
# பீடு சட்டமன்றத் தொகுதி

## சட்டமன்ற உறுப்பினர்கள்

| 1962 | காசிநாத் சாதவ் | இந்தியப் பொதுவுடைமைக் கட்சி</br> |
| --- | --- | --- |
| 1967 | சிவாஜிராவ் பாட்டீல் | இந்திய தேசிய காங்கிரசு </br> |
| 1978 | ஆதிநாத் நவ்லே | ஜனதா கட்சி</br> |
| 1980 | ராஜேந்திர சக்தாப் | இந்தியத் தேசிய காங்கிரசு (அ) |
| 1985 | சிராசுதீன் தேசுமுக் | இந்திய தேசிய காங்கிரசு </br> |
| 1990 | சுரேசு நவாலே | சிவ சேனா</br> |
| 1995 |  |  |
| 1999 | சையத் சலீம் அலி | தேசியவாத காங்கிரசு கட்சி </br> |
| 2004 | சுனில் தண்டே | சிவ சேனா</br> |
| 2009 | ஜெயதத்தாஜி இக்சீர்சாகர் | தேசியவாத காங்கிரசு கட்சி </br> |
| 2014 |  |  |
| 2019 | சந்தீப் இக்சீர்சாகர் |  |
| 2024 | தேசியவாத காங்கிரசு கட்சி (சரத்சந்திர பவார்)</br> | } |
# மஞ்சித் திவானா

**மஞ்சித் திவானா** (*Manjit Tiwana*) பஞ்சாபி கவிதைகளுக்காக சாகித்ய அகாடமி விருதைப் பெற்ற இந்தியப் பெண் கவிஞர் ஆவார்.
# மஞ்சித் திவானா

## பிறப்பு

இவர் 1947 ஆம் ஆண்டு இந்தியாவில் பஞ்சாப் மாநிலம் பாட்டியாலாவில் பிறந்தார்.
# மஞ்சித் திவானா

## கவிதைகள்

மஞ்சித் திவானாவுக்கு பதினாறு வயதாக இருந்தபோது அவரது முதல் கவிதை *நாகமணி* யில் வெளியிடப்பட்டது. மஞ்சித் ஏழு கவிதைத் தொகுப்புகளை பஞ்சாபி மொழியில் எழுதியுள்ளார், அவற்றில் குறிப்பிடத்தக்கவை: இல்காம் (1976), இல்சாம் (1980), தனான் டி சூன் (1982), உனிடா வர்த்மான் (1987), சாவித்ரி (1989) மற்றும் ஜின் பிரேம் கியோ.
# மஞ்சித் திவானா

## விருதுகள்

1990 ஆம் ஆண்டுக்கான சாகித்ய அகாடமி விருது இவரது *உனிடா வர்த்மான்* என்ற கவிதைக்கு வழங்கப்படது. மேலும் 1999 ஆம் ஆண்டு *பஞ்சாப் மாநில மொழிகள் துறை*யால் இவருக்கு சிரோமணி பஞ்சாபி கவி புரசுகார் விருது வழங்கப்பட்டது.
# திறன்மிகு ஒப்புரவாண்மை

**திறன்மிகு ஒப்புரவாண்மை** அல்லது **திறன்மிகு பரோபகாரம்** (*Effective altruism* [EA]) என்பது நன்மைகளை பாரபட்சமின்றி கணக்கிட்டு அவற்றுள் சிறந்த நன்மையை வழங்குவதற்கான காரணங்களை முன்னுரிமைப்படுத்துவதை ஆதரிக்கும் 21-ம் நூற்றாண்டின் மெய்யியல் மற்றும் சமூக இயக்கமாகும். இது "மற்றவர்களுக்கு முடிந்தவரை எவ்வாறு பயனளிப்பது என்பதைக் கண்டறிய ஆதாரங்களையும் பகுத்தறிவையும் பயன்படுத்தி, அந்த அடிப்படையில் நடவடிக்கை எடுப்பதை" அடிப்படையாகக் கொண்டது. திறன்மிகு பரோபகாரத்தின் இலக்குகளைப் பின்பற்றும் நோக்குடன் தேர்ந்தெடுக்கப்பட்ட தொண்டு நிறுவனங்களுக்கு நன்கொடை அளிப்பது, நேர்மறையான தாக்கத்தை அதிகரிக்கும் நோக்கத்துடன் தமது படிப்பையும் தொழில்களையும் தேர்ந்தெடுப்பது போன்ற இவ்வியக்கத்தால் முன்மொழியப்பட்ட பல்வேறு அணுகுமுறைகளைப் பின்பற்றுபவர்கள் "திறன்மிகு பரோபகாரிகள்" (effective altruists) என்று அழைக்கப்படுகிறார்கள். இவ்வியக்கம் கல்வித்துறைக்கு வெளியேயும் பிரபலமடைந்ததன் விளைவாக பல ஆராய்ச்சி மையங்களும், ஆலோசனை நிறுவனங்களும், தொண்டு நிறுவனங்களும் உருவாகி, கூட்டாக பல நூறு மில்லியன் டாலர்களை நன்கொடையாக வழங்கியுள்ளன.  
பயனாளிகளைத் தேர்ந்தெடுக்கும்போது பாரபட்சமற்ற தன்மையையும் உலகளாவிய சிந்தனையான நலத்தேவைகளின் சமபாவனைச் சிந்தனையையும் கருத்தில் கொள்வதை திறன்மிகு பரோபகாரிகள் வலியுறுத்துகின்றனர். திறன்மிகு ஒப்புரவாண்மையில் பிரபலமான முன்னுரிமைகளில் உலகளாவிய சுகாதாரம் மற்றும் மேம்பாடு, சமூக மற்றும் பொருளாதார சமத்துவமின்மை, விலங்குரிமை மற்றும் விலங்கு நலன், மற்றும் தொலைவெதிர்காலத்தில் மனிதகுலத் தழைப்பை அச்சுறுத்தும் அபாயங்கள் ஆகியன குறிப்பிடத்தக்கவையாகும். மிகவும் குறிப்பிடத்தக்க வகையில் விலங்குரிமைச் செயற்பாட்டில் திறன்மிகு ஒப்புரவாண்மையின் செல்வாக்கு மிக வேகமாக வலுப்பெற்றுக்கொண்டு வருகிறது.  
திறன்மிகு பரோபகாரம் ஒரு இயக்கமாக 2000களில் உருபெற்றதென்றாலும், 2011-ல் துவங்கியே திறன்மிகு பரோபகாரம் என்று பெயர் கொண்டு அழைக்கப்பெற்றது. இந்த இயக்கத்திற்கு சிந்தனைத் தாக்கம் செலுத்திய மெய்யியலாளர்களில் பீட்டர் சிங்கர், டோபி ஆர்ட், மற்றும் வில்லியம் மெக்ஆஸ்கில் ஆகியோர் குறிப்பிடத்தக்கவர்களாவர். பரவலான சிந்தனைகளால் பரிந்துரைக்கப்பட்ட மதிப்பீட்டு நுட்பங்களின் தொகுப்பாகத் துவங்கப்பட்ட இது பின்னர் ஒரு இயக்கமாகித் தனி அடையாளமாக உருவெடுத்தது. திறன்மிகு ஒப்புரவாண்மை ஐக்கிய அமெரிக்கா மற்றும் பிரிட்டனில் உள்ள உயரடுக்கு பல்கலைக்கழகங்களுடன் வலுவான தொடர்பினைக் கொண்டுள்ளது. மேலும் இன்று அமெரிக்காவின் சிலிக்கான் பள்ளத்தாக்கு திறன்மிகு பரோபகாரத்தின் "தொலைநோக்குத்" துணை இயக்கத்திற்கான முக்கிய மையமாக உருவெடுத்துள்ளது. அங்கு இது ஒரு இறுக்கமான துணைக் கலாச்சாரமாக மாறியுள்ளது.  
2022-ம் ஆண்டின் பிற்பகுதிக்கு முன்னர் வரை கிரிப்டோகரன்சி பரிவர்தனை நிறுவனமான FTX-ன் நிறுவனர் சாம் பேங்க்மேன்-ஃபிரைட் திறன்மிகு பரோபகார இயக்கத்திற்கு முக்கிய நிதியளிப்பவராக இருந்த நிலையில் அந்நிறுவனம் திவாலான பின்னர் இந்த இயக்கம் வெகுஜன கவனத்தை ஈர்த்தது மட்டுமல்லாது சிலரது விமர்சனத்துக்கும் உள்ளானது. சான் பிரான்சிஸ்கோ விரிகுடாப் பகுதியில் சிலர் இதைப் பாலியல் துஷ்பிரயோக கலாச்சாரம் என்றும் விமர்சித்தனர்.
# ஆசுதி சட்டமன்றத் தொகுதி

**ஆசுதி சட்டமன்றத் தொகுதி** (Ashti Assembly Constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது பீடு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பீடு மாவட்டத்தில் அமைந்துள்ளது.
# ஆசுதி சட்டமன்றத் தொகுதி

## சட்டமன்ற உறுப்பினர்கள்

| 1962 | பௌசாகேப் காசிநாத் | இந்திய தேசிய காங்கிரசு </br> |  |
| --- | --- | --- | --- |
| ராம்தாசு சோனோன் |  |  |  |
| 1967 | என்.வி.உகாலே | இந்தியப் பொதுவுடைமைக் கட்சி</br> |  |
| 1972 | சிறீபத்ராவ் கடம் | இந்திய தேசிய காங்கிரசு </br> |  |
| 1978 | இலட்சுமண்ராவ் சாதவ் |  |  |
| 1980 | பீம்ராவ் தோண்டே | சுயேச்சை |  |
| 1985 | இந்திய தேசிய காங்கிரசு </br> |  |  |
| 1990 |  |  |  |
| 1995 | சாகேப்ராவ் தரேகர் | சுயேச்சை |  |
| 1999 | சுரேசு தாசு | பாரதிய ஜனதா கட்சி</br> |  |
| 2004 |  |  |  |
| 2009 | தேசியவாத காங்கிரசு கட்சி </br> |  |  |
| 2014 | பீம்ராவ் தோண்டே | பாரதிய ஜனதா கட்சி</br> |  |
| 2019 | பாலாசாகேப் அசாபே | தேசியவாத காங்கிரசு கட்சி </br> |  |
| 2024 | சுரேசு தாசு | பாரதிய ஜனதா கட்சி</br> | } |
# தி ட்ரூத் பெனித்

**தி ட்ரூத் பெனித்** (*The Truth Beneath*)என்ற கொரிய மொழித் திரைப்படம், தென்கொரியாவில் நடந்த உண்மை நிகழ்வுகளை அடிப்படையாகக் கொண்டு எடுக்கப்பட்டு, 2016 ஆம் ஆண்டு வெளியானது. இப்படத்தினை, *லி யோங்-மி* (Lee Kyoung-mi) என்ற பெண் இயக்குனரும், திரைக்கதை எழுத்தாளரும் எடுத்துள்ளார். இத்திரைப்படத்தின் முதன்மை கதாபாத்திரங்களில் சொன் யி-ஜின் என்ற தென்கொரிய நடிகையும், கிம்-யோ-யூக்(Kim Joo-hyuk) என்ற தென்கொரிய நடிகனும் நடித்துள்ளனர்.
# தி ட்ரூத் பெனித்

## கதைக்கரு

இது தென்கொரியாவின் தேர்தலில் காலத்தில், தேர்தலில் நிற்போரிடையே நடப்பவைகளைப் பரபரப்பாகவும், குற்ற நிகழ்வாகவும் காட்டும் திரைப்படமாகும். ஒரு குடும்பத் தலைவர் தேர்தலில் நிற்கிறார். அவருக்கு உதவியாக பிறருடன் இணைந்து, அவரது மனைவியும் தேர்தல் பரப்புரைகளில் தீவிரமாக ஈடுபடுகிறாள். பெற்றோரின் இச்சூழ்நிலையால், அவர்களின் மகளா பள்ளிச்சிறுமிக்கு, தனிமை அழுத்தம் ஏற்படுகிறது. எனவே, தன் அம்மாவிடம் கூறிவிட்டு, அச்சிறுமி தோழி வீட்டுக்குச் செல்கிறாள். அப்படிச் செல்லும் போது, அம்மாவிடம் அத்தோழியின் தொலைப்பேசி எண்ணை தந்து விட்டு, பாட்டு பாடிக் கொண்டே வெளியேறுகிறாள். தேர்தலில் தன் கணவனுக்கு எதிராக நிற்கும் மற்றொரு போட்டியாளரை, பரப்புரைகளுக்கு இடையில் தற்செயலாகச் சந்திக்கிறாள். அப்பொழுது அப்போட்டியாளர் ஒரு பாடலை விசில் அடித்துக் கொண்டு, அத்தாயைக் கடந்து செல்கிறான். இரவு நீண்ட நேரத்திற்கு பிறகு, வீடு திரும்பும் தாய், தன் பெண் குழந்தை வீட்டிற்க்கு திரும்பாததை அறிந்து, தன் மகள் கொடுத்த தொலைப்பேசி எண்ணுக்கு தொடர்பு கொள்கிறாள். மறுமுனையில் தன் மகள் இல்லாததை உணர்ந்த தாய், மகளின் பிற தோழிகளுடன் தொடர்பு கொள்கிறாள். அத்தோழிகள் அனைவரும் ஒரே இடத்தில் இருந்தும், தன் மகள் அந்த இடத்தில் இல்லாததால், தாய் பதட்டம் கொள்கிறாள்.  
இதனால் கணவனின் தேர்தல் பணியை விட்டு, தன் குழந்தையைத் தீவிரமாக தேடுகிறாள். காவல் நிலையத்தில் இது குறித்து கூறியதால், பல்வேறு கோணங்களில் காவலரும் தேடுகின்றனர். தன் பெண் குழந்தை படிக்கும் பள்ளித்தோழிகளிடமும் வினவுகிறாள். தேர்தல் பரப்புரையில் ஈடுபடும் கணவன், மனைவியிடமும், கூட்டங்களிலும், எதிர் கட்சியினர் செய்த சூழ்ச்சியால், தன் பெண் குழந்தை காணவில்லை என்றுரைக்கிறார். தாய் தெருவோர சாமியார்களிடம், குறி கேட்டு சடங்கு செய்கிறாள். இச்சூழ்நிலையில், உடன்படிக்கும் பள்ளிச்சிறுமி ஒரு திறன்பேசியை பலவித சிரமங்களுக்குப் பிறகு, திறந்து பார்த்து அதிர்ச்சியுறுகிறாள். ஏனெனில், இறந்து கிடக்கும் நிழற்படம் யாரெனில், அது தேடப்படும் சிறுமி. இதே நேரத்தில் ஊருக்கு ஒதுக்குப்புறமான இடத்தில், இறந்து கிடந்த தேடப்படும் சிறுமியின் உடலை கண்டெடுக்கின்றனர். பல்வேறு சிந்தனைகளில் இருக்கும் அத்தாயிற்க்கு, தன் பெண் கடைசியாகப் பாடிச் சென்ற பாடல் நினைவு வருகிறது. அப்பாடலை கேட்டது போல இருக்கவே, நன்கு சிந்திக்கிறாள். அப்பாடலை விசில் ஒலியில் தன் கணவனுக்கு எதிராக நிற்கும் வேட்பாளர் பாடிய பாடல் என உணர்கிறாள். தன் கணவர் சொன்னபடி, எதிர்தரப்பினர் தன் குழந்தையை கட்டத்தியிருப்பார்களோ என எண்ணுகிறாள். காவல் துறையினர், உடன் படித்த சிறுமியை ஐயம் கொள்கின்றனர். இப்படி பல்வேறு ஐயங்களால், யார் அச்சிறுமியை கொன்றனர், என்பது குழப்பமாக உள்ளது. இதுபோல பல விறுவிறுப்பு காட்சிகளுக்குப் பின்னர், இறந்து போன சிறுமியின் தந்தை தேர்தலில் வெற்றிப் பெறுகிறார். தேடப்படும் சிறுமியின் ஆசிரியைக்கும், தன் கணவனுக்கும் உள்ள கள்ளத் தொடர்பை, அறிந்து கணவனை வெறுக்கிறாள். மேலும், தன் பெண் குழந்தையை, தன் கணவனே அறியாமல், கொல்லும் சூழ்நிலை எப்படி ஏற்பட்டதை உணர்கிறாள். இறுதியில் இறந்து போன சிறுமியின் தோழியை, காவலர் கைது செய்யும் சூழ்நிலை ஏற்படுகிறது. இருப்பினும், அச்சிறுமியையே, தன் இறந்து போன குழந்தையாக எண்ணி , தாய் அரவணக்கிறாள்.